Όσκαρ Μπάουμαν

Ο Όσκαρ Μπάουμαν (25 Ιουνίου 1864, Βιέννη – 12 Οκτωβρίου 1899, Βιέννη) ήταν Αυστριακός εξερευνητής, χαρτογράφος και εθνογράφος.

Παρακολούθησε μαθήματα φυσικής ιστορίας και γεωγραφίας στο Πανεπιστήμιο της Βιέννης και το 1885 συμμετείχε σε μια αυστριακή εξερευνητική αποστολή της λεκάνης του Κονγκό υπό τη διεύθυνση του Όσκαρ Λεντς. Ωστόσο, λόγω σοβαρής ασθένειας, ο Μπάουμαν θα αναγκαζόταν να εγκαταλείψει την αποστολή πριν την ολοκλήρωσή της. Το 1886, διεξήγαγε εθνογραφική έρευνα στο νησί Μπιόκο (πρώην Φερνάντο Πο). Όταν επέστρεψε στην Ευρώπη, έλαβε το διδακτορικό του από το Πανεπιστήμιο της Λειψίας (1888).

Ο Μπάουμαν είναι περισσότερο γνωστός για την εξερεύνηση του εσωτερικού της γερμανικής Ανατολικής Αφρικής (σημερινή Τανζανία, Ρουάντα και Μπουρούντι ) και για την παραγωγή χαρτών της περιοχής. Το 1888, με τον γεωγράφο Χανς Μέγιερ, εξερεύνησε την περιοχή των Ουσαμπάρα, με σχέδια να συνεχίσει μέχρι το όρος Κιλιμάντζαρο. Η πρόοδος των δύο εξερευνητών σταμάτησε, ωστόσο, λόγω των συνεπειών, που σχετίζονταν με τη λεγόμενη «Επανάσταση του Αμπουσίρι» (1888–89). Μέσα σε λίγες μέρες ο Μπάουμαν και ο Μέγιερ συνελήφθησαν και κρατήθηκαν ως αιχμάλωτοι. Σύμφωνα με τον Βρετανό Αντιναύαρχο Έντμουντ Φρέμαντλ:«Τους έκλεψαν, τους είχαν ξεγυμνώσει και   είχαν υποστεί κάθε ταπείνωση, αλλά εκτός από το ότι έχουν χάσει τα πάντα, συμπεριλαμβανομένων των οργάνων και των παρατηρήσεών τους, δεν φαίνονται πολύ χειρότερα».Μόνο αφού καταβλήθηκαν μεγάλα λύτρα στον ηγέτη των ανταρτών Αμπουσίρι ιμπν Σαλίμ αλ-Χάρτι, οι δύο άνδρες αφέθηκαν ελεύθεροι.

Η πιο διάσημη αποστολή του Μπάουμαν ήταν η 200μελής «Αποστολή Μασάι» του 1891–93. Στην αποστολή, εκτέλεσε καθήκοντα δημιουργίας χαρτών και ήταν ο πρώτος Ευρωπαίος, που μπήκε στη Ρουάντα (1892). Ήταν επίσης ο πρώτος Ευρωπαίος που επισκέφτηκε τη λίμνη Εγιάσι, τη λίμνη Μανιάρα, και τον κρατήρα Νγκορονγκόρο. Στην αποστολή, εξερεύνησε τις πηγές του ποταμού Καγκέρα, το οποίο σκέφτηκε ότι ήταν η αληθινή πηγή του Νείλου. Ως αποτέλεσμα του ταξιδιού, δημιούργησε ένα βιβλίο με τίτλο " Durch Massailand zur Nilquelle " μέσω της χώρας των Μασάι στην πηγή του Νείλου, 1894).

Το 1896, ο Μπάουμαν διορίστηκε πρόξενος στη Ζανζιβάρη από την αυστροουγγρική κυβέρνηση. Ωστόσο, πέθανε λίγα χρόνια αργότερα από μολυσματική ασθένεια σε ηλικία 35 ετών Το 1902 η οδός Baumannstraße, στην περιοχή Λάντστρασε (Βιέννη), ονομάστηκε προς τιμήν του. Το υψηλότερο σημείο του γερμανικού προτεκτοράτου της Τόγκο ονομαζόταν Baumannspitze (σημερινό όρος Αγού στο Τόγκο).

Έργα 
 Συνεισφορές στην εθνολογία του Κονγκό (Beiträge zur Ethnologie des Congo), 1887.
 Απόπειρα μονογραφίας του Φερνάντο Πο (Versuch einer Monographie von Fernando Póo), 1888 (διατριβή).
 Το Φερνάντο Πο και η γλώσσα Μπούμπε. Βιέννη (1888).
 Στο Deutsch-Ostafrika während des Aufstandes (Στη γερμανική Ανατολική Αφρική κατά τη διάρκεια της εξέγερσης), Βιέννη (1890) (online εδώ).
 * Usambara und seine Nachbargebiete. Allgemeine Darstellung des nordöstlichen Deutsch - Ostafrika und seiner Bewohner , Βερολίνο 1891 (Η Ουσαμπάρα και οι παρακείμενες περιοχές της. Γενική περιγραφή της βορειοανατολικής γερμανικής Ανατολικής Αφρικής και των κατοίκων της) online εδώ.
 Karte des nordöstlichen Deutsch-Ostafrika (Χάρτης της βορειοανατολικής γερμανικής Ανατολικής Αφρικής), Βερολίνο (1893).
 Durch Massailand zur Nilquelle (Μέσω της χώρας των Μασάι στην πηγή του Νείλου), Βερολίνο (1894).
 "Die kartographischen Ergebnisse der Massai-Expedition" (Τα χαρτογραφικά αποτελέσματα της αποστολής των Μασάι), στο: Petermann's Geographische Mitteilungen, Ergebnisheft 111, Gotha (1894).
 Το αρχιπέλαγος Ζανζιβάρης. 3 φυλλάδια. Λειψία (1896–99).
 Afrikanische Skizzen (Αφρικανικά σκίτσα), Βερολίνο (1900).

Παραπομπές

Εξωτερικοί σύνδεσμοι 
 Χάρτες και πληροφορίες αποστολής για τη γερμανική Ανατολική Αφρική  Όσκαρ Μπάουμαν

Αυστριακοί εξερευνητές
Αυστριακοί γεωγράφοι
Αυστριακοί χαρτογράφοι
Εξερευνητές της Αφρικής